เรื่องร้องเรียน (ร้องเรียน,ถนน) วันที่ 2023-09-21 03:48:57 — แขวงคันนายาว เขตคันนายาว จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660038030

ขอให้ตรวจสอบร้านจำหน่ายสินค้าเบ็ดเตล็ด (ร้านขายของชำ) หลีกเลี่ยงการชำระภาษี บริเวณ (ไม่ทราบบ้านเลขที่) หมู่บ้านอมรพันธ์ ซอย 2 แยก 4 แขวงคันนายาว เขตคันนายาว กรุงเทพมหานคร จุดสังเกต เมื่อเข้ามาในซอยดังกล่าวจะพบกับแฟลตตายาย ร้านขายของชำดังกล่าวจะอยู่ติดถนนฝั่งตรงข้าม เนื่องจากผู้ร้องแจ้งว่ามีบุคคลเพศชาย (ทราบเพียงชื่อเล่น) อายุประมาณ 70 ปี ส่วนสูงประมาณ 170 กว่า รูปร่างอ้วน ผิวขาว เป็นเจ้าของร้านขายของชำดังกล่าว ซึ่งผู้ร้องแจ้งว่าบุคคลดังกล่าวมีการนำขวดพลาสติกเก่าที่ใช้งานแล้วนำมากรอกน้ำ จากนั้นนำมาแช่ตู้เย็นแล้วนำมาจำหน่าย โดยจำหน่ายขวดละ 10 บาท (สิบบาทถ้วน) ผู้ร้องทราบเพราะว่าเคยพบเห็นด้วยตนเองและบุคคลอื่นเล่าให้ฟัง เพราะในบางครั้งขวดกับฝาปิดน้ำคนละสีคนละชนิดกัน ผู้ร้องเห็นว่าเป็นสิ่งที่ไม่ถูกต้องและไม่ถูกสุขอนามัย และมีการจำหน่ายสินค้าอีกหลายชนิดที่จำหน่ายเกินราคา เช่น ยาสูบ-ยาเส้น จำหน่ายให้แก่คนต่างด้าวในราคา 20 บาท (ยี่สิบบาทถ้วน) ประกอบกับผู้ร้องแจ้งว่าบุคคลดังกล่าวได้รับสิทธิบัตรสวัสดิการแห่งรัฐและสิทธิเบี้ยยังชีพผู้สูงอายุ ผู้ร้องพบเห็นบ่อยครั้ง ประสบปัญหามาเป็นระยะเวลา 2 ปี จึงประสงค์ให้ทางหน่วยงานที่เกี่ยวข้องดำเนินการตรวจสอบเพื่อดำเนินคดีตามกฎหมายต่อไป

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata